Raghuvansh Prasad Singh

Raghuvansh Prasad Singh (født 6. juni 1946 i Shahpur i distriktet Vaishali i Bihar i Britisk India, død 13. september 2020 i New Delhi) var en indisk politiker og minister for landsbygdsutvikling i 2008-2009 i Manmohan Singhs regjering.

Liv og virke

Bakgrunn
ingh kom fra en rajputfamilie. Faren var Ramvriksh Singh. Etter studier i matematikk arbeidet han som matematikklærer ved et college i Sitamarhi.

Politiker
Han tilhørte først Samyukta Socialist Party og senere Janata Dal, som ble grunnlagt i 1988, og fra 1997 et parti brutt ut av Janata Dal, kalt RJD. Fra 1977 til 1979 var han statssekretær i delstaten Bihar for energi under regjeringssjefen Karpoori Thakur. Fra 1980 til 1990 var han også medlem av Bihars delstatsparlament.

I 1996 ble han første gang innvalgt i nasjonalforsamlingens første kammer (Lok Sabha), og satt i dette vervet til 2014. Fra 1996 var han først statssekretær for dyrekold og meierivesen, og fra 1997 til 1998 statssekretær for matvare- og forbrukeranliggender.

Han var minister for landsbygdsutvikling i 2008-2009, og var da med på å få vedtatt Mahatma Gandhi National Rural Employment Guarantee Act (MGNREGA).

Han døde på All India Institute of Medical Sciences i New Delhi i september 2020 i en alder av 74 år som følge av covid-19.

Referanser

Indiske politikere
Dødsfall relatert til covid-19 i India
Personer fra Vaishali District i Bihar
Politikere ofre for covidpandemien